राजा धृतराष्ट्र के दूत प्रातिकामी ने पाण्डवों से कहा कि फिर सभा जोड़ी गई है। अतः वापस चलकर द्वारा जुआ खेलिये। शकुनि छली हैं- यह जानकर भी पाण्डव फिर से हुआ खेलने को तैयार हो गए। शकुनि ने युधिष्ठिर से कहा- हमारे महाराज ने आपकी धनराशि वापस कर दी। अब हम एक दाव और लगाना चाहते हैं। यदि आप जुए में हार गए तो मृगचर्म धारण करके बारह वर्ष तक वन में रहें और तेरहवें वर्ष किसी नगर में अज्ञातरूप से रहें। यदि उस समय कोई आपको पहचान ले तो बारह वर्ष और भी वन में रहें। अगर हम हार गए तो हम भी ऐसा ही करेंगे। इस प्रकार तेरह वर्ष पूरे होने पर आप या हम उचित रीति से अपना-अपना राज्य ले लेंगे।’ शकुनि की बात सुनकर सभी सभासद खिन्न हो गए। दुष्ट शकुनि ने महाराज धृतराष्ट्र की आज्ञा पाते ही अपने छली पासे फेंके और युधिष्ठिर से कहा कि ‘लो, मैंने यह दाव जीत लिया।’